 Aịzaya 24  Lee! Jehova na-eme ka ala a tọgbọrọ nefu, na-emekwa ka ọ bụrụ mkpọmkpọ ebe, o kpuwo ya ihu, chụsasịakwa ndị bi na ya.Ọ ga-adịrị ndị nkịtị otú ọ dịịrị onye nchụàjà; ọ ga-adịrị onye na-eje ozi otú ọ dịịrị nna ya ukwu; ọ ga-adịrị nwaanyị na-eje ozi otú ọ dịịrị nne ya ukwu; ọ ga-adịrị onye na-azụ ihe otú ọ dịịrị onye na-ere ere; ọ ga-adịrị onye na-agbazinye ihe otú ọ dịịrị onye na-agbaziri agbaziri; ọ ga-adịrị onye na-anara ọmụrụ nwa otú ọ dịịrị onye na-akwụ ọmụrụ nwa.A ga-emerịrị ka ala a tọgbọrọ nefu. A ghaghị ibukọrọ ihe dị na ya, nihi na Jehova ekwuwo ya.Ala a eruwela uju, ike agwụwo ya. Elu ala akpọwo nkụ, ike agwụwo ya. Ndị ukwu netiti ndị ala a atawo ahụ.Ndị bi nala a emerụwo ya, nihi na ha emebiwo iwu, gbanwee ụkpụrụ, mebie ọgbụgba ndụ nke ga-adịru mgbe a na-akaghị aka.Ọ bụ ya mere ọbụbụ ọnụ ji ripịa ala a, ikpe amawokwa ndị bi na ya. Ọ bụ ya mere ndị bi na ya ji belata nọnụ ọgụgụ, ọ bụkwa mmadụ ole na ole fọdụrụ.Mmanya ọhụrụ eruwela uju, osisi vaịn akpọnwụwo, ndị niile obi na-atọ ụtọ na-asụzi ude.Aṅụrị a na-enweta nịkụ obere ịgbà akwụsịwo. Mkpọtụ nke ndị obi na-atọ ụtọ nke ukwuu akwụsịwo, aṅụrị a na-enweta nịkpọ ụbọ akwara akwụsịwokwa.Ha anaghịzi abụ abụ mgbe ha na-aṅụ mmanya; mmanya na-egbu egbu na-eluzi ndị na-aṅụ ya ilu.A kụtuwo obodo a gbahapụrụ agbahapụ. E mechiwo ụlọ niile ka a ghara ịbanye na ha.A na-eti mkpu ákwá nokporo ámá nihi ụkọ mmanya. Ọṅụ niile a na-aṅụrị akwụsịwo; aṅụrị nke ala a agwụwo.A hapụwo obodo ahụ ka ọ nọrọ nọnọdụ na-eju anya. A kụọla ọnụ ụzọ ámá ya righirighi, o wee ghọọ mkpọmkpọ ebe.Nihi na otú a ka ọ ga-adị netiti ala a, netiti ndị dị iche iche, dị ka mgbe a kụtusịrị mkpụrụ dị nosisi oliv, dịkwa ka mkpụrụ fọrọ afọ mgbe a ghọsịrị mkpụrụ vaịn.Ha ga-eti mkpu ọṅụ nolu dara ụda. Ha ga-esi nebe oké osimiri dị tisie mkpu ọṅụ ike nihi ịdị ebube nke Jehova.Nihi ya, ha ga-enye Jehova otuto nógbè nke ìhè, ha ga-enyekwa aha Jehova, bụ Chineke Izrel, otuto nagwaetiti nke oké osimiri.Ọ dị abụ olu ụtọ si na nsọtụ ala a nke anyị nụworo: Ka Ịma Mma Dịrị Onye ahụ Bụ Onye Ezi Omume!Ụjọ na olulu na ọnyà na-echere unu ndị bi nala a.Ọ ga-erukwa na onye ọ bụla nke na-agbanahụ ụda nke ihe ọ na-atụ ụjọ ya ga-adaba nolulu, onye ọ bụla nke sikwa nolulu na-arịgota, ọnyà ga-ama ya. Nihi na a ga-emeghe ọnụ ụzọ mmiri nke dị nelu, ntọala niile nke ala a ga-amakwa jijiji.Ala a agbabiela, a yọgharịwo ala a, e mewo ka ala na-ama jijiji.Ala na-aṅagharị dị ka onye mmanya na-egbu. Ọ na-ete kweke kweke dị ka obere ụlọ nke ndị nche. Mmebi iwu ya na-anyịgbukwa ya, ọ ga-adarịrị wee ghara ibilite ọzọ.Ọ ga-erukwa nụbọchị ahụ na Jehova ga-eche ihu nebe ndị agha nọ nebe dị elu nọ, cheekwa ihu nebe ndị eze nke elu ala nọ.A ga-achịkọta ha dị ka a na-achịkọta ndị mkpọrọ nuba ha nolulu. A ga-akpọchikwa ha nụlọ mkpọrọ. Mgbe ọtụtụ ụbọchị gasịrị, a ga-elebara ha anya.E mechuwo ọnwa gbazuru agbazu ihu, ihere emewokwa anyanwụ na-achasi ike, nihi na Jehova aghọwo eze dị ebube nUgwu Zayọn nakwa na Jeruselem nakwa nihu ndị agadi ya. 